**MARAMUREŞ DRAG**

*OnyBobony*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MARAMUREŞ DRAG

Într-un loc precum altul nu-i

De unsprezece ani şi şase luni

Respir un aer foarte pur

Din Maramureşul străbun.

După ce m-am deşteptat

Eu istorie am învăţat

Şi aşa, multe am aflat…

Despre acest loc minunat

Bogdan Vodă, domn ales

Călătorind prin văi şi şes,

Până-n Bucovina Sfântă

Unde tot norodu-l cântă.

Mândru nume şi fălos

Bogdan Vodă sat frumos

A rămas pe Iza în jos

Ce-a fost odată, Cuhea.

Munţi înalţi cu creasta rară

Îi cunoaşte-o ţară întreagă

Iar tradiţiile şi portul

Se zăresc în tot locul.

În vacanţe m-am jucat

Pe bunici i-am ascultat

De Iza m-am bucurat

Maramureş înstruţat.